ПРЕДЛОГ ЗАКОНА

О ИЗМЕНАМА И ДОПУНАМА   
ЗАКОНА О EЛEКТРOНСКOМ ФAКТУРИСAЊУ

Члан 1.

У Закону о електронском фактурисању („Службени гласник РС”, бр. 44/21, 129/21, 138/22, 92/23 и 94/24), у члану 1. став 1. после речи: „електронско евидентирање пореза на додату вредност” додају се запета и речи: „чување докумената обрађених, односно сачињених у систему електронских фактура”.

Члан 2.

У члану 3. став 2. тачка 1) речи: „који уређује фискализацију” замењују се речима: „којим се уређује фискализација, осим за:ˮ и додају се подтач. (1) и (2), које гласе:

„(1) промет на мало који се врши имаоцу корпорацијске картице одређеног прописима којима се уређује фискализација и примљени аванс за тај промет,

(2) промет на мало који се врши субјекту јавног сектора, ако је субјект јавног сектора поднео захтев за издавање електронске фактуре у року од седам дана од дана извршеног промета на мало”.

Додаје се став 3, који гласи:

„Електронска фактура из става 2. тачка 1) овог члана не издаје се пре него што је издат фискални рачун у складу са законом којим се уређује фискализација.”.

Члан 3.

У члану 4. став 2. тачка 1) после речи: „за који не настаје пореска обавеза за порески период на који се односи електронска фактура” додају се запета и речи: „као и обвезника пореза на додату вредност који није издао електронску фактуру у смислу члана 3. став 2. тачка 1) овог закона”.

Члан 4.

У члану 5. став 3. речи: „као и за електронско евидентирање пореза на додату вредност” замењују се речима: „за електронско евидентирање пореза на додату вредност, као и за чување докумената сачињених, односно обрађених у систему електронских фактура”.

У ставу 6. после речи: „односно за електронско евидентирање претходног порезаˮ додају се запета и речи: „као и за чување докумената сачињених, односно обрађених у систему електронских фактураˮ.

После става 9. додаје се нови став 10, који гласи:

„Систем електронских фактура може се користити за сачињавање, слање, пријем, чување и обраду других докумената у вези са трансакцијама.ˮ.

Досадашњи ст. 10. и 11. постају ст. 11. и 12.

У досадашњем ставу 12, који постаје став 13, речи: „из става 11. овог члана” замењују се речима: „из става 12. овог члана”.

У досадашњем ставу 13, који постаје став 14, после речи: „начин приступања и коришћења система електронских фактура,” додају се речи: „други документи у вези са трансакцијама,”.

Члан 5.

У члану 9. после става 4. додаје се нови став 5, који гласи:

„Прималац електронске фактуре који је субјект приватног сектора, може да непосредно прими и електронску фактуру издату у складу са европским стандардом електронског фактурисања по основу трансакције у којој се као издавалац јавља страно лице, по успостављању техничко-технолошких услова у систему електронских фактура.ˮ.

У досадашњем ставу 5, који постаје став 6, речи: „Послови из ст. 1, 3. и 4.ˮ замењују се речима: „Послови из ст. 1, 3, 4. и 5.ˮ.

Члан 6.

Назив члана 15. мења се и гласи: „Чување докумената у систему електронских фактура”.

У члану 15. после става 8. додаје се нови став 9, који гласи:

„На документа која су сачињена, односно обрађена у систему електронских фактура сходно се примењују одредбе ст. 1 - 8. овог члана.ˮ.

Досадашњи став 9, који постаје став 10, мења се и гласи:

„Aктoм Влaдe ближe сe урeђуjу услoви и нaчин чувaњa електронских фактура, начин обезбеђивања веродостојности и интегритета садржине фактура у папирном облику, чување, веродостојност порекла и интегритет садржине докумената из става 9. овог члана, као и услови и начин стaвљaња нa увид eлeктрoнских фaктурa и докумената из става 9. овог члана на основу захтева надлежног органа.ˮ.

Члан 7.

У члану 18. став 4. речи: „Ако лице из става 1.ˮ замењују се речима: „Ако лице из ст. 1. и 2.ˮ.

Члан 8.

Члан 20. брише се.

Члан 9.

У члану 14. Закона о изменама и допунама Закона о елекронском фактурисању („Службени гласник РС”, број 94/24) речи: „после 31. децембра 2025. године” замењују се речима: „после 31. децембра 2026. године”.

Члан 10.

Одредбе овог закона које садрже овлашћења за доношење подзаконских аката примењују се од дана ступања на снагу овог закона.

Подзаконски акти из става 1. овог члана донеће се у року од 60 дана од дана ступања на снагу овог закона.

Члан 11.

Овај закон ступа на снагу осмог дана од дана објављивања у „Службеном гласнику Републике Србије”, а примењује се почев за пореске периоде, у складу са законом којим се уређује порез на додату вредност, који почињу после 31. марта 2026. године, осим члана 9. овог закона који се примењује од дана ступања на снагу овог закона.